ਸਈਦ ਮਨਜ਼ੂਰੁਲ ਇਸਲਾਮ

ਸਈਦ ਮਨਜ਼ੂਰੁਲ ਇਸਲਾਮ (ਜਨਮ 18 ਜਨਵਰੀ 1951) ਇੱਕ ਬੰਗਲਾਦੇਸ਼ੀ ਆਲੋਚਕ, ਲੇਖਕ ਅਤੇ ਢਾਕਾ ਯੂਨੀਵਰਸਿਟੀ ਦਾ ਇੱਕ ਸਾਬਕਾ ਪ੍ਰੋਫੈਸਰ ਹੈ। ਸਾਹਿਤਕ ਆਲੋਚਕ ਹੋਣ ਦੇ ਨਾਤੇ, ਉਸਨੇ ਮਾਈਕਲ ਮਧੂਸੂਦਨ ਦੱਤ, ਕਾਜ਼ੀ ਨਜ਼ਰੁਲ ਇਸਲਾਮ, ਸੁਧਿੰਦਰਨਾਥ ਦੱਤਾ, ਸਮਰ ਸੇਨ, ਅਤੇ ਸ਼ਮਸੁਰ ਰਹਿਮਾਨ ਸਮੇਤ ਲੇਖਕਾਂ ਬਾਰੇ ਆਲੋਚਨਾ ਦੀਆਂ  ਰਚਨਾਵਾਂ ਕੀਤੀਆਂ ਹਨ। ਉਸਨੂੰ 1996 ਵਿੱਚ ਬੰਗਲਾ ਅਕੈਡਮੀ ਸਾਹਿਤਕ ਅਵਾਰਡ ਮਿਲਿਆ, ਅਤੇ ਉਸਦਾ 2005 ਦਾ ਨਿੱਕੀਆਂ ਕਹਾਣੀਆਂ ਦਾ ਸੰਗ੍ਰਹਿ ਪ੍ਰੇਮ ਓ ਪ੍ਰਾਰਥਨਾਰ ਗਾਲਪੋ ਨੂੰ  ਪ੍ਰਥਮ ਆਲੋ ਅਖ਼ਬਾਰ ਨੇ ਸਾਲ ਦੀ ਕਿਤਾਬ ਚੁਣਿਆ ਸੀ। ਉਹ ਜਨਵਰੀ 2018 ਵਿੱਚ PEN ਬੰਗਲਾਦੇਸ਼ ਦੇ ਪ੍ਰਧਾਨ ਬਣੇ

 ਜੀਵਨ ਅਤੇ ਕੈਰੀਅਰ 
ਮਨਜ਼ੂਰ ਦਾ ਜਨਮ ਸਿਲਹਟ ਸ਼ਹਿਰ ਵਿੱਚ ਸਈਅਦ ਅਮੀਰੁਲ ਇਸਲਾਮ ਅਤੇ ਰਾਬਿਆ ਖਾਤੂਨ ਦੇ ਘਰ ਹੋਇਆ ਸੀ। ਉਸਨੇ 1966 ਵਿੱਚ ਸਿਲਹਟ ਸਰਕਾਰੀ ਪਾਇਲਟ ਹਾਈ ਸਕੂਲ ਤੋਂ ਦਾਖਲਾ ਪ੍ਰੀਖਿਆ ਅਤੇ 1968 ਵਿੱਚ ਸਿਲਹਟ ਐਮਸੀ ਕਾਲਜ ਤੋਂ ਇੰਟਰਮੀਡੀਏਟ ਦੀ ਪ੍ਰੀਖਿਆ ਪਾਸ ਕੀਤੀ।ਉਸਨੇ ਢਾਕਾ ਯੂਨੀਵਰਸਿਟੀ ਤੋਂ ਆਪਣੀ ਗ੍ਰੈਜੂਏਟ ਅਤੇ ਪੋਸਟ-ਗ੍ਰੈਜੂਏਟ ਡਿਗਰੀ ਕਰਮਵਾਰ 1971 ਅਤੇ 1972 ਵਿੱਚ  ਪ੍ਰਾਪਤ ਕੀਤੀ। ਬਾਅਦ ਵਿੱਚ ਉਹ ਕੈਨੇਡਾ ਚਲਾ ਗਿਆ ਅਤੇ 1981 ਵਿੱਚ ਕੁਈਨਜ਼ ਯੂਨੀਵਰਸਿਟੀ, ਕਿੰਗਸਟਨ ਤੋਂ ਪੀਐਚਡੀ ਕੀਤੀ। 1989 ਵਿੱਚ, ਉਹ ਇੱਕ ਫੁਲਬ੍ਰਾਈਟ ਸਕਾਲਰ ਵਜੋਂ ਹੈਟੀਸਬਰਗ ਵਿਖੇ ਦੱਖਣੀ ਮਿਸੀਸਿਪੀ ਯੂਨੀਵਰਸਿਟੀ ਗਿਆ ਅਤੇ ਉੱਥੇ ਇੱਕ ਸਮੈਸਟਰ ਲਈ ਪੜ੍ਹਾਇਆ। ਉਹ ਢਾਕਾ ਯੂਨੀਵਰਸਿਟੀ ਵਿੱਚ ਫੈਕਲਟੀ ਦੇ ਅਹੁਦੇ ਤੋਂ ਸੇਵਾਮੁਕਤ ਹੋਇਆ ਅਤੇ ਯੂਨੀਵਰਸਿਟੀ ਆਫ਼ ਲਿਬਰਲ ਆਰਟਸ ਬੰਗਲਾਦੇਸ਼ ਵਿੱਚ ਸ਼ਾਮਲ ਹੋ ਗਿਆ।"Syed Manzoorul Islam: "A Veritable Man of Letters"". The Daily Star. 20 January 2018. Retrieved 21 January 2018.

 ਹਵਾਲੇ 

ਸ਼੍ਰੇਣੀ:ਜ਼ਿੰਦਾ ਲੋਕ
ਸ਼੍ਰੇਣੀ:ਜਨਮ 1951